
Számítási feladatokhoz társítható leképezési diagramok elemzése és alkalmazása

Kulcsszavak: Kategóriaelmélet, Számítási modellek egyesítése és általánosítása, Hibrid számítási modellek, Alternatív számítástudomány, Fejlődő számítástudomány és számítási kapacitás
Jó okunk van azt feltételezni, hogy az elkövetkező idők felfedezései nem szűnnek meg alakítani mindazt, amit a számításról, és így a megvalósítható számítógépekről gondolunk, hiszen a fizikailag realizálható objektumok és morfizmusok kategóriáját (így a fizikailag megvalósítható automatizált számításra képes rendszereket) továbbra sem ismerjük.
Számítógéppel megoldani egy feladatot annyit jelent mint az általa reprezentálni képes objektumokkal és morfizmusokkal kifejezni azt. Ehhez természetes nyelv a kategóriaelmélet. Munkámban e szemléletből kiindulva, kategóriaelméleti, algebrai és topológiai eszközökkel vizsgálom a számítást, a számítási kapacitás, klasszikus és alternatív számítógéptípusok hibrid modelljeinek jövőbeli fejlesztéséért.
Munkámban részletes motivációt követőek építek fel egy kategóriaelméletre alapozott absztrakt keretrendszert a számítás- és a számítógépfogalom általánosítására, melybe természetesen beilleszthetőek a klasszikus számítási modellek, illetve a neurális hálók és a kvantummechanika is – olyan közös struktúrákra rávilágítva, melyek révén új, értelmezhető megoldásokat nyújtó robosztus keretrendszereket kapunk. A modell függetleníti a számítástudományt a fizikai Church-Turing-tézistől és utat nyit a fizikai rendszerek által hordozott és reprezentált szemantika vizsgálatára.
Rögzített számítási keret mellett egy számítási feladathoz hozzárendelhető egy kategóriafüggő kommutatív diagram, amely tartalmaz minden információt a feladat minden lehetséges megoldásáról. Érintem az approximálhatóság kérdését, a megoldások számát, ekvivalenciáját – mely során természetesen felbukkannak az egzakt sorokat általánosító objektumok, melyekről néhány rövid megállapítást teszek – és új, nemtriviális megoldások képzését már ismertekből – melyre prezentálok néhány saját, pozitív tételt a legfontosabb kategóriák esetében. Vizsgálom az optimális, invariáns és ekvivariáns megoldások kérdését, illetve, hogy érdemes-e adott számítási rendszert új típusú számítógépekkel kiegészíteni.
A kutatás nemcsak elméleti eszközként, de gyakorlati innovációk alapjaként is kiemelkedően hasznos. A felfedezett módszerek és modellek jelentősen hozzájárulhatnak új típusú számítógépek és algoritmusok fejlesztéséhez, és meglévő rendszerek költséghatékonyan optimalizálásához és bővítéséhez.
--- ACM klasszifikáció ---
- Theory of computation/Abstract machines (500)
- Theory of computation/Algebraic language theory (500)
- Theory of computation/Algebraic complexity theory (500)
 



